નકારાત્મક વર્તણુંક પ્રત્યે અવગણના અથવા સજા આપવાની સાથે સાથે સકારાત્મક વર્તણુંક પ્રત્યે બાળકને સતત પ્રોત્સાહિત કરતા રહેવું. બાળકને એની સકારાત્મક વર્તણુંક માટે પુરસ્કાર આપો. પુરસ્કાર સજાથી વિરુદ્ધ રીતે આપી શકાય. બાળકને ભાવતી વાનગી બનાવવી, ગમતી રમત થોડો સમય વધુ રમવા દેવી, એક દિવસ માટે બાળકને ઘરનો હેડ બનાવવો, અડધો કલાક ટી.વી વધુ જોવા દેવું, ગમતી જગ્યાએ ફરવા લઈ જવું, રાતે એક વાર્તા વધુ સંભળાવવી (સુતી વખતની વાર્તાઓ બાળકનાં સ્વસ્થ વિકાસનું અનિવાર્ય પાસું છે), વિગેરે. પુરસ્કાર રુપે બને ત્યાં સુધી વસ્તુઓની લાલચ ન આપવી. છતાં ક્યારેક ગમતું રમકડું મેળવવા, અથવા અન્ય કોઈ ચીજ મેળવવા માટે સકારાત્મક વર્તણુંક દ્વારા અમુક પોઈંટ ભેગા કરવા પડશે એવી શરત મુકી શકાય.